સોનાક્ષી સિંહા હાલમાં તેની આગામી ફિલ્મોના શૂટિંગમાં વ્યસ્ત છે. તેની આગામી ફિલ્મ ‘અકિરા’ને લઇને તે ખૂબ જ ઉત્સાહિત છે. સોનાક્ષીએ અત્યારે હિટ અને ફ્લોપ ફિલ્મો વિશે વિચાર્યું નથી. તે કહે છે કે હિટ અને ફ્લોપ એ તો દરેક કલાકારની કરિયર સાથે જોડાયેલી સચ્ચાઇ છે. જો કોઇ ફ્લોપનો અંદાજ પહેલેથી લાગી જાય તો કોણ તેમાં કામ કરવા ઇચ્છશે. ક્યારેક ક્યારેક તો એવું પણ થાય છે કે તમારી ફિલ્મ બોક્સઓફિસમાં ખૂબ જ સામાન્ય કમાણી કરે છે, પરંતુ એ ફિલ્મમાં તમારું કામ લોકોને ગમે છે. મારી સાથે એવું વધુ થયું છે. મારી અત્યાર સુધીની ફિલ્મોમાં લૂંટેરાએ સૌથી ખરાબ પ્રદર્શન કર્યું, પરંતુ આ ફિલ્મ જોયા બાદ કોઇ વ્યક્તિ એમ ન કહી શકે કે મને એક્ટિંગ નથી આવડતી અથવા એક્ટિંગ કરવી મારા વશની વાત નથી.